Ügyiratszám: HSZ/3990-1/2020**.**

Látta:

**----------------------------**

Lőrincz László

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2020. február 19-én 1400 órakor kezdődő nyílt üléséről*

**Helye:** Hajdúszoboszlói Polgármesteri Hivatal, „A” épület, Pávai Vajna Ferenc terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, Nagy Attila, Tóth Márta

**A Polgármesteri Hivatal részéről jelen vannak:** Dr. Korpos Szabolcs jegyző, Dr. Sléder Tamás aljegyző, Lőrincz László gazdasági irodavezető, Bárdos Ilona pénzügyi irodavezető-helyettes, Szilágyiné Pál Gyöngyi városfejlesztési irodavezető-helyettes, Dede Erika egészségügyi, szociális irodavezető-helyettes, Szabóné Szabó Mária vagyongazdálkodási ügyintéző,

**Jelen vannak továbbá:** Czeglédi Gyula polgármester, Majoros Petronella alpolgármester, Dr. Zajdó Zsolt Hungarospa Hajdúszoboszlói Zrt. Igazgatóság elnöke, Kircsi Lajos Hungarospa Hajdúszoboszlói Zrt. vezérigazgatója, Nyéki István Hajdúszoboszlói Városgazdálkodási Nonprofit Zrt. vezérigazgatója, Forman Annamária a Hajdúszoboszlói Turisztikai Nonprofit Zrt. képviselője, Nagy Csaba belső ellenőrzési vezető, Nagyné Dede Adél Hajdúszoboszlói Gazdasági Szolgáltató Intézmény vezetője, Szoboszlainé Zabos Petra a Hajdúszoboszlói Gyermeksziget Bölcsőde intézményvezetője

**Jegyzőkönyvvezető:** Balla Lászlóné

Harsányi István: Köszöntöm a megjelenteket. Az aláírt jelenléti ív alapján megállapítom, hogy a bizottság 4 fővel határozatképes, Dr. Sóvágó László nincs jelen, távollétének okát nem jelezte. A meghívóban kiküldött napirendi javaslathoz érkezett egy új előterjesztés 123/2019. (VII. 04.) Kt. határozat kiegészítésére címmel, melyet, ha tárgyalni kíván a bizottság, napirendre kell vennünk. Aki egyetért a kiosztott plusz előterjesztés napirendre-vételével, kérem kézfeltartással jelezze.

A bizottság 4 igen szavazattal egyhangúan támogatta a 123/2019. (VII. 04.) Kt. határozat kiegészítésére előterjesztés napirendre-vételét.

Meghívott vendégeinkre tekintettel az első három napirend megtárgyalása után előre vesszük a csak bizottsági előterjesztések megtárgyalását.

Van-e más javaslat? – amennyiben nincs, kérem, szavazzunk. Aki egyetért a napirendi javaslattal, kézfeltartással jelezze.

A Pénzügyi és Gazdasági Bizottság 4igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a javasolt napirendet (a döntéshozatalban 4 fő vett részt).

**10/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés az önkormányzati (többségi) tulajdonú gazdasági társaságok 2020. évi üzleti terveiről (képviselő-testületi ülés 01./a.-b. napirend):
2. Hungarospa Hajdúszoboszlói Zrt.
3. Hajdúszoboszlói Városgazdálkodási Nonprofit Zrt.

Előadó: igazgatóság elnöke, vezérigazgató

1. Előterjesztés és kérelem a Hajdúszoboszlói Turisztikai Nonprofit Kft 2020. évi üzleti tervének és marketing kommunikációs tervének elfogadására, illetve a városmarketing keretből történő I. félévre ütemezett marketing akciók és forgalomélénkítő kampány megvalósítására. (képviselő-testületi ülés 02. napirend)

Előadó: ügyvezető

1. Előterjesztés együttműködési megállapodás meghosszabbításának jóváhagyására. (képviselő-testületi ülés 04. napirend)

Előadó: igazgatóság elnöke

1. Előterjesztés a Hajdúszoboszlói Gyermeksziget Bölcsőde rendszerellenőrzése (csak bizottsági anyag)

Előadó: jegyző, belső ellenőrzési vezető

1. Előterjesztés a Hajdúszoboszlói Gazdasági Szolgáltató Intézmény rendszerellenőrzése (csak bizottsági anyag)

Előadó: jegyző, belső ellenőrzési vezető

1. Előterjesztés az önkormányzatok működéséhez és ágazati feladataihoz kapcsolódó támogatások és központosított előirányzatok elszámolásának vizsgálata (csak bizottsági anyag)

Előadó: jegyző, belső ellenőrzési vezető

1. Javaslat gyermekvédelmi, szociális rendeletek módosítására. (képviselő-testületi ülés 09. napirend)

Előadó: egészségügyi-szociális irodavezető-helyettes

1. Előterjesztés I. számú házi gyermekorvosi körzet feladatainak ellátására. (képviselő-testületi ülés 10. napirend)

Előadó: egészségügyi-szociális irodavezető-helyettes

1. Előterjesztés I. számú felnőtt fogorvosi körzet feladatainak ellátására. (képviselő-testületi ülés 11. napirend)

Előadó: egészségügyi-szociális irodavezető-helyettes

1. Előterjesztés paintball pálya kialakítására. (képviselő-testületi ülés 12. napirend)

Előadó: gazdasági irodavezető

1. Előterjesztés a Tokay u. 84. alatti ingatlan tulajdonjog rendezésére. (képviselő-testületi ülés 13. napirend)

Előadó: gazdasági irodavezető

1. Előterjesztés a Földesi u. 37. szám alatti ingatlant érintő elővásárlási jog gyakorlására. (képviselő-testületi ülés 14. napirend)

Előadó: gazdasági irodavezető

1. Előterjesztés a 6973/39 hrsz-ú ingatlant érintő bérleti szerződés meghosszabbítására. (képviselő-testületi ülés 15. napirend)

Előadó: gazdasági irodavezető

1. Előterjesztés a 4439/2 hrsz-ú ingatlant érintő bérleti szerződés módosítására. (képviselő-testületi ülés 16. napirend)

Előadó: gazdasági irodavezető

1. Előterjesztés a Sóvágó zug 18. szám alatti ingatlan árverésen történő értékesítésére. (képviselő-testületi ülés 17. napirend)

Előadó: gazdasági irodavezető

1. Előterjesztés a Gábor Áron utcán lévő 2496/5 hrsz-ú ingatlan megvásárlására. (képviselő-testületi ülés 18. napirend)

Előadó: gazdasági irodavezető

1. Előterjesztés a Szép E. u. 16. szám alatti ún. Zenepavilont érintő bérleti szerződés meghosszabbítására. (képviselő-testületi ülés 19. napirend)

Előadó: gazdasági irodavezető

1. Előterjesztés a Hajdúszoboszló, Hermann O. u. 2. szám alatti ingatlan adásvételi előszerződésének meghosszabbításáról. (képviselő-testületi ülés 20. napirend)

Előadó: gazdasági irodavezető

1. Előterjesztés a Surányi János u. 7. szám alatti ingatlan tulajdonjog rendezésére. (képviselő-testületi ülés 21. napirend)

Előadó: gazdasági irodavezető

1. Előterjesztés közterületek felújításáról. (képviselő-testületi ülés 22. napirend)

Előadó: városfejlesztési irodavezető-helyettes

1. Előterjesztés a 2020. évi intézmény-felújítási keret felhasználásáról. (képviselő-testületi ülés 23. napirend)

Előadó: városfejlesztési irodavezető-helyettes

1. Előterjesztés közvilágítás bővítésével kapcsolatban. (képviselő-testületi ülés 24. napirend)

Előadó: városfejlesztési irodavezető-helyettes

1. Előterjesztés a környezetvédelmi program 2020. évi intézkedési tervének elfogadására. (képviselő-testületi ülés 25. napirend)

Előadó: városfejlesztési irodavezető-helyettes

1. Előterjesztés társasházak energetikai felújításhoz igényelt önkormányzati támogatással kapcsolatosan. (képviselő-testületi ülés 26. napirend)

Előadó: városfejlesztési irodavezető-helyettes

1. Előterjesztés a Szent István park 2020. évi hasznosításával kapcsolatosan. (képviselő-testületi ülés 27. napirend)

Előadó: városfejlesztési irodavezető-helyettes

1. Előterjesztés 123/2019. (VII. 04.) Kt. határozat kiegészítésére

Előadó: gazdasági irodavezető

Tájékoztatók, bejelentések

**1. napirend**

***Előterjesztés az önkormányzati (többségi) tulajdonú gazdasági társaságok 2020. évi üzleti terveiről (képviselő-testületi ülés 01./a.-b. napirend)***

**a.) Hungarospa Hajdúszoboszlói Zrt.**

Harsányi István: van-e-e kiegészítés? – nincs. Kérdés? – vélemény? – nincs.

A Felügyelő Bizottság megtárgyalta az üzleti tervet, van benne néhány bizonytalan dolog, egyrészt az időjárás, másrészt a nagy beruházásnak a határidőre való elkészítése, de bízunk benne, hogy sikerül ezt az üzleti tervet teljesíteni a cégnek.

Van-e hozzászólás?

Czeglédi Gyula: egy technikai észrevételem lenne, a táblázatok adatainak olvashatósága érdekében nagyobb szám és betűméretben történő elkészítését javaslom.

Dr. Zajdó Zsolt: felvetődött a tahiti beach kivitelezése, megnyugtatásul szeretném elmondani az igazgatóság rendszeresen felügyeli a határidő teljesítéseket, illetve külön is kéri minden egyes beszámolókor, hogy nyilatkozzon a kivitelező, van-e akadálya az eredeti határidőre történő kivitelezésnek, tehát fokozottan figyelemmel kísérjük.

Harsányi István: amennyiben további hozzászólás, vélemény nincs kérem szavazzunk. Aki a Hungarospa Hajdúszoboszlói Zrt. 2020. évi üzleti tervét elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) tartózkodás és ellenszavazat nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**11/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hungarospa Hajdúszoboszlói Zrt. 2020. évi üzleti tervét és javasolja elfogadásra Hajdúszoboszló Város Önkormányzata Képviselő-testületének.**

Felelős: bizottsági elnök

Határidő: 2020. február 20.

**b.) Hajdúszoboszlói Városgazdálkodási Nonprofit Zrt.**

Harsányi István: van-e kiegészítés?

Nyéki István: a Felügyelő Bizottság megtárgyalta az üzleti tervet, a tervezett beruházásokat áttekintette és egyhangúan támogatta.

Czeglédi Gyula: az anyagból hiányzik egy cashflow tábla, azt gondolom nem ártana csatolni.

Harsányi István: van-e kérdés, vélemény? – amennyiben nincs kérem szavazzunk. Aki a Hajdúszoboszlói Városgazdálkodási Nonprofit Zrt. 2020. évi üzleti tervét elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**12/2020. (II.19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Városgazdálkodási Nonprofit Zrt. 2020. évi üzleti tervét és javasolja elfogadásra Hajdúszoboszló Város Önkormányzata Képviselő-testületének.**

Felelős: bizottsági elnök

Határidő: 2020. február 20.

***Harsányi István: meghívott vendégeinkre tekintettel előre vesszük a 3. napirend megtárgyalását.***

1. **napirend**

***Előterjesztés együttműködési megállapodás meghosszabbításának jóváhagyására. (képviselő-testületi ülés 04. napirend)***

Harsányi István: Van-e kiegészítés?

Dr. Zajdó Zsolt: 10 éve folyamatos és megfelelő az együttműködés, jogszerűtlenségre a másik fél részéről nem került sor, úgy gondolom ez az együttműködés tovább folytatható ebben a formában. Az előterjesztett szerződés-tervezetben csak az időközben hatályba lépett rendelkezések kerültek átvezetésre, egyébként a korábbi szerződés tartalmával érdemében megegyezik az új szerződés tervezet. Az igazgatóság javasolja a további együttműködést.

Harsányi István: kérdés, vélemény? –amennyiben nincs, kérem szavazunk. Aki támogatja az együttműködés meghosszabbítását, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**13/2020. (II.19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a Hungarospa Hajdúszoboszlói Zrt. és a Vasúti Alkalmazottak Rudolf Segélyegyesülete között 2010. február 22-én létrejött Hotel Rudolf Gyógyászat üzemeltetésére kötött együttműködési megállapodás, újabb 10 évre történő meghosszabbítását.**

Felelős: bizottsági elnök

Határidő: 2020. február 20.

1. **napirend**

***Előterjesztés és kérelem a Hajdúszoboszlói Turisztikai Nonprofit Kft 2020. évi üzleti tervének és marketing kommunikációs tervének elfogadására, illetve a városmarketing keretből történő I. félévre ütemezett marketing akciók és forgalomélénkítő kampány megvalósítására. (képviselő-testületi ülés 02. napirend)***

Harsányi István: van-e kiegészítés?

Kircsi Lajos: a Hajdúszoboszlói Turisztikai Nonprofit Kft. Felügyelő Bizottsága megtárgyalta az anyagot és egyhangúan elfogadásra javasolja.

Harsányi István: van-e kérdés, vélemény? – amennyiben nincs kérem szavazzunk. Aki az üzleti tervet elfogadja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**14/2020. (II.19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Turisztikai Nonprofit Zrt. 2020. évi üzleti tervét és javasolja elfogadásra Hajdúszoboszló Város Önkormányzata Képviselő-testületének.**

Felelős: bizottsági elnök

Határidő: 2020. február 20.

1. **napirend**

***Előterjesztés a Hajdúszoboszlói Gyermeksziget Bölcsőde rendszerellenőrzése (csak bizottsági anyag)***

Nagy Csaba: pénzügyi szempontból megfelelően működik az intézmény, az ellenőrzés során nem tapasztaltunk olyan rendellenességet vagy hiányosságot, ami súlyos lenne. Az intézkedési tervet elkészítette az intézmény, mi elfogadtuk, várjuk a végrehajtására vonatkozó jelzést felénk. Elfogadásra javaslom a bizottságnak.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**15/2020. (II.19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a Hajdúszoboszlói Gyermeksziget Bölcsőde rendszerellenőrzéséről készített jelentést elfogadja.**

Felelős: jegyző, belső ellenőrzési vezető

Határidő: 2020. február 19.

1. **napirend**

***Előterjesztés a Hajdúszoboszlói Gazdasági Szolgáltató Intézmény rendszerellenőrzése (csak bizottsági anyag)***

Nagy Csaba: ugyanazt tudom elmondani a Hajdúszoboszlói Gazdasági Szolgáltató Intézmény működésére vonatkozóan, mint a Bölcsődénél. Látszik, hogy gazdasági szervezetet tekintve egy kézben van a két intézmény, a HGSZI látja el a Bölcsődének is a gazdasági feladatait, tehát így pénzügyi szempontból megfelelő munka folyik.

Harsányi István: van-e kérdés? - vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**16/2020. (II.19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a Hajdúszoboszlói Gazdasági Szolgáltató Intézmény rendszerellenőrzéséről készített jelentést elfogadja.**

Felelős: jegyző, belső ellenőrzési vezető

Határidő: 2020. február 19.

1. **napirend**

***Előterjesztés az önkormányzatok működéséhez és ágazati feladataihoz kapcsolódó támogatások és központosított előirányzatok elszámolásának vizsgálata (csak bizottsági anyag)***

Nagy Csaba: ez a normatíva elszámolást jelenti az intézmények részéről. Ez a munkánk, folyamatokban történő ellenőrzés, tehát még az elszámolás véglegesítését megelőzően került ez végrehajtásra, de azok a megállapítások, melyeket menetközben feltártunk, a munkába beépültek, külön olyan megállapításom nincs, amely intézkedést igényelne, ezért nem készült intézkedési terv.

Harsányi István: van-e kérdés? vélemény? - amennyiben nincs, kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**17/2020. (II. 19.) PGB határozat**

**Hajdúszoboszló Város Önkormányzata Pénzügyi és Gazdasági Bizottsága az Önkormányzat irányítása alá tartozó költségvetési intézményeknél a támogatások és központosított előirányzatok elszámolásáról, mutatószámainak felülvizsgálatáról készített belső ellenőrzési jelentést elfogadja.**

Felelős: jegyző, belső ellenőrzési vezető

Határidő: 2020. február 19.

1. **napirend**

***Javaslat gyermekvédelmi, szociális rendeletek módosítására. (képviselő-testületi ülés 09. napirend)***

Dede Erika: összefoglalva ismertette az előterjesztést. Elmondta, hogy három helyi rendeletet szeretnének módosítani, a személyes gondoskodást nyújtó rendeletet, a gyermekvédelmi rendeletnek egyrészt a térítési díjait, másrészt az ellátási formákon belül jogosultsági feltételek javítása. Ugyanez vonatkozik a pénzbeli és természetbeni támogatásokat tartalmazó helyi rendeletekre, melyben jogosultsági feltételek javítása, illetve technikai javítások vannak, valamint ez a rendelettervezet tartalmazza a hulladékszállítási kedvezmény bevezetésének helyi rendelet jogszabályi hátterét.

Harsányi István: van-e hozzászólás, vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**18/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének**

* **a személyes gondoskodást nyújtó szociális ellátásokról szóló 8/2014. (IV.24.) számú,**
* **a rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008.(IX.18.) számú, valamint**
* **a szociális igazgatásról és a szociális ellátásokról szóló 8/2015. (II.19.) számú**

**önkormányzati rendeletek módosítására irányúló rendelettervezeteket.**

Felelős: bizottsági elnök

Határidő: 2020. február 20.

1. **napirend**

***Előterjesztés I. számú házi gyermekorvosi körzet feladatainak ellátására. (képviselő-testületi ülés 10. napirend)***

Dede Erika: ez az a házi gyermekorvosi körzet, melynek a praxisjoga és működtetése visszaszállt az önkormányzatra, mivel Parti doktornő ezt a praxist nem idegenítette el. Sok orvos vett részt a helyettesítésben, október 01-től Dr. Szabó Tímea Margit gyermekorvos általánosan és tartósan helyettesítette egyszemélyben ezt a körzetet és a fenntartóhoz azzal a kéréssel fordult, hogy szeretné megszerezni a praxis jogát és ezáltal működtetni kívánja a vállalkozása által. A város megismerte doktornőt, ő minden véleményezési eljárásnak megfelelt, előzetesen ezt megkértük a hatóságoktól, illetve a lakosság és a szakiroda részéről is támogatjuk azt, hogy betöltés jogcímen ingyenesen ő részére a praxist átruházzuk.

Harsányi István: bízunk benne, hogy véglegesen megoldódik ez a probléma, nem kell újra tárgyalni. Van-e kérdés?- vélemény?

Majoros Petronella: mit jelent az, hogy rendelkezésre állás, - hiszen a doktornő nem is szoboszlói, hogy áll ő rendelkezésre csütörtökönként 6 és 7 óra között?

Dede Erika: úgy, hogy reggel 8 órától este 7 óráig itt van a városban és este 6 és 7 óra között vagy a rendelőben vagy telefonon 5 percen belül el kell érjük a doktornőt és rendelkezésre kell állnia.

Harsányi István: van-e hozzászólás, vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**19/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének az I. számú házi gyermekorvosi körzet feladatainak ellátására előterjesztést és annak határozati javaslatát az alábbiak szerint:**

**1. Hajdúszoboszló Város Önkormányzatának Képviselő-testülete nyilatkozik, hogy Dr. Zelenákné Dr. Szabó Tímea Margit gyermekorvos személyét elfogadja és a Hajdúszoboszló I. számú gyermekorvosi körzetre vonatkozó feladatok jövőbeni ellátása érdekében – az előterjesztés 1. sz. mellékletének megfelelő, önálló orvosi tevékenységről szóló 2000. évi II. törvény 2/A. § (2) bekezdés a) pontjának megfelelően - előszerződést köt Dr. Zelenákné Dr. Szabó Tímea Margit (sz.: Mátészalka, 1982.11.05. an: Puskás Mária pecsétszáma: 70009) csecsemő és gyermekgyógyász szakorvossal.**

**2. Hajdúszoboszló Város Önkormányzatának Képviselő-testülete, mint Megbízó, a Hajdúszoboszló I. számú gyermekorvosi körzet területi ellátási kötelezettséggel történő egészségügyi alapfeladatok ellátásával 2020. május 01-től Dr. Zelenákné Dr. Szabó Tímea Margit egyéni vállalkozót, mint egészségügyi szolgáltatót, (székhelye: 4033 Debrecen, Béri Balogh u. 26. adószáma: 55346711-1-29, nyilvántartási száma: 54006261, ahol a telephelye/feladat-ellátás helye: 4200 Hajdúszoboszló, Szilfákalja 1-3) bízza meg. A fenti körzetben a feladat-ellátó orvos személyesen, Dr. Zelenákné Dr. Szabó Tímea Margit gyermekorvosnő. Hajdúszoboszló Város Önkormányzata, mint megbízó és a Dr. Zelenákné Dr. Szabó Tímea Margit egyéni vállalkozó, mint megbízott között – az előterjesztés 2. számú mellékletében foglaltak alapján – a fenti körzet feladat-ellátására végleges egészségügyi feladat-ellátási szerződést köt, -1-5 számú mellékleteivel együtt - amennyiben doktornő praxisengedélyt kap és minden hatályos jogszabályi feltételnek megfelel, az I. számú gyermekorvosi körzet önálló gyermekorvosi tevékenységének végzéséhez.**

**3. Ezzel egyidejűleg a Hajdúszoboszló Város Képviselő-testületének 140/2019.(VIII.29) számú határozata alapján, 2019. szeptember 19-én aláírt, I. számú gyermekorvosi körzet helyettesítéssel történő működtetésére kötött megbízási szerződést, ahol a megbízó Hajdúszoboszló Város Önkormányzata, a megbízott Dr. Zelenákné Dr. Szabó Tímea Margit, a felek közös megegyezéssel 2020. március 31-től kezdődő felmondási idővel, 2020. április 30. napjával szünteti meg.**

**4. Hajdúszoboszló Város Önkormányzatának Képviselő-testülete elfogadja, hogy Dr. Zelenákné Dr. Szabó Tímea Margit csecsemő és gyermekgyógyász szakorvos (szül: Mátészalka, 1982.11.05. an: Puskás Mária) pecsétszáma:70009, 2020. május 01-től az alábbi személyeket jelölte meg általános helyetteseinek: Dr. Szegedi Lilla pecsétszáma:75693, Dr. Durányik Melinda pecsétszáma: 72527, Dr. Papp Jenő pecsétszáma:30548, Dr. Szarka Gabriella pecsétszáma:58367, és Dr. Kretzer András pecsétszáma:77271, míg eseti helyetteseként Dr. Ozsváth Márta pecsétszáma:30679 szerepel.**

**5. Hajdúszoboszló Város Önkormányzatának Képviselő-testülete hozzájárul, hogy a I. számú házi gyermekorvosi körzet helyettesítéssel történő működéséig, a HSZ/1020-42/2019. számú, 2019. szeptember 19-én aláírt, Hajdúszoboszló Város Önkormányzata és Dr. Szarka Gabriella (szül: Debrecen, 1975.01.30. an: Dr. Forray Boglárka) egyéni vállalkozó gyermekorvos között létrejött, fenti körzet általános helyettesítő házi gyermekorvos (pecsétszáma:58367) Megbízási szerződését meghosszabbítja, 2020. január 01-től, 2020. április 30-ig, azonos feltételekkel.**

**6. Hajdúszoboszló Város Önkormányzatának Képviselő-testülete támogatja, hogy az egészségügyi alapellátás körzeteinek meghatározásáról szóló, jelenleg hatályos 19/2010. (XII.16.) önkormányzati rendeletének 1. számú függelékének helyébe, 2020. május 01-től az előterjesztés 3. számú melléklete lép.**

**7. Hajdúszoboszló Város Önkormányzatának Képviselő-testülete felhatalmazza a polgármestert az I. számú gyermekorvosi körzet feladat-ellátása érdekében, a feladat-ellátási előszerződés, majd a végleges szerződés, a keletkező dokumentumok aláírására illetve a jegyzőt a szerződések ellenjegyzésére.**

Felelős: bizottsági elnök

Határidő: 2020. február 20.

1. **napirend**

***Előterjesztés I. számú felnőtt fogorvosi körzet feladatainak ellátására. (képviselő-testületi ülés 11. napirend)***

Dede Erika: mint előterjesztő kérem az előterjesztés levételét a napirendről. Dr. Virgáné Dr. Kovács Luca Mária fogorvos visszalépett a feladatellátástól, ezért okafogyottá vált az előterjesztés, továbbá Dr. Pataki István fogorvos a szakbizottsági ülésen visszavonta a felmondó nyilatkozatát, mely szerint a feladatellátási szerződését felmondja.

A bizottság levette napirendről az előterjesztést.

1. **napirend**

***Előterjesztés paintball pálya kialakítására. (képviselő-testületi ülés 12. napirend)***

Harsányi István: van-e kiegészítés? – nincs.

Felmerült bennem, hogy a 20.000 Ft bérleti díj igen kevés, de ha a bérlő rendbe is teszi a pályát, kerítést épít, úgy gondolom, hogy erre az évre ez a 20.000 Ft reális lehet. Amennyiben következő évben is igényt tart a területre, akkor egy új bérleti díj magállapítását javaslom majd.

Van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**20/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy hozzájárulását adja a Hajdúszoboszló, Böszörményi u. – Liget u. sarkán található 2667/26 hrsz-ú ingatlannak az ingatlanon lévő vízelvezető ároktól északra eső területének haszonbérbeadásához a Dragon Paintball Team részére Paintball pálya kialakítása és üzemeltetése céljából. A használati idő: 2020. március 1. – 2020. október 31. Haszonbérleti díj összege: 20.000 Ft/hó. Az önkormányzati ingatlan használata során a vállalkozó feladata a terület körbekerítése, illetve annak megakadályozása, hogy illetéktelen személyek a romváros területére bejussanak. A haszonbérlő feladata továbbá a terület kaszálása, és allergén növényektől való mentesítése.**

**A bizottság javasolja a Képviselő-testületnek, hogy felhatalmazza a Polgármestert a haszonbérleti szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Tokay u. 84. alatti ingatlan tulajdonjog rendezésére.***

***(képviselő-testületi ülés 13. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**21/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy hozzájárulását adja a Hajdúszoboszló, Tokay u. 84. szám alatti 7642/77 hrsz-ú beépítetlen terület megnevezésű ingatlan visszavásárlásához a bánatpénzzel csökkentett eladási áron azzal a feltétellel, hogy a magánszemélyek az önkormányzattól korábban felvett 330.000 Ft összegű visszatérítendő támogatást a visszavásárlásra vonatkozó adásvételi szerződés megkötéséig kiegyenlítik az önkormányzat részére.**

**A bizottság javasolja a képviselő-testületnek, hogy felhatalmazza a Polgármestert a szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Földesi u. 37. szám alatti ingatlant érintő elővásárlási jog gyakorlására. (képviselő-testületi ülés 14. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**22/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének a Vad Imre Mihály és Vadné Szoboszlai Nikolett, mint eladók, valamint Szarvas Sándor és Szarvas Gréta Evelin, mint vevők között 2020.01.22. napon a Hajdúszoboszló, Földesi u. 37. szám alatti 7642/73 hrsz-ú lakóház, udvar megnevezésű ingatlanra létrejött adásvételi szerződésre vonatkozóan mondjon le elővásárlási jogáról.**

**A bizottság javasolja a képviselő-testületnek, hogy felhatalmazza a Polgármestert a szükséges nyilatkozatok megtételére.**

Felelős: bizottsági elnök

Határidő: 2020. február 20.

1. **napirend**

***Előterjesztés a 6973/39 hrsz-ú ingatlant érintő bérleti szerződés meghosszabbítására. (képviselő-testületi ülés 15. napirend)***

Harsányi István: van-e kiegészítés? – nincs.

Műszaki bizottsági ülésen felmerült a bérleti díj mértéke, sikerült megnézni?

Szabóné Szabó Mária: 57.000 Ft/év, és ez természetesen emelkedik minden évben az infláció mértékével.

Harsányi István: ez jóval alatta van a szántó bérleti díjának.

Tóth Márta: jóval a piaci ár alatt van, a szántó bérleti díja 100 – 150 ezer forint között van.

Szabóné Szabó Mária: ez nem szántó és nem is legelő, csak legeltetésre használja a bérlő, igazából ez egy feltöltött terület és ő hozta rendbe.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**23/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének a Hajdúszoboszló, Galgócz sor mellett található 6973/39 hrsz-ú ingatlan 1,9 ha nagyságú területére vonatkozó bérleti szerződését további 5 évre történő meghosszabbítását, azzal a feltétellel, hogy amennyiben Hajdúszoboszló Város Önkormányzata az ingatlant más célra kívánja hasznosítani, úgy 90 napos felmondási határidővel a bérleti szerződést megszünteti.**

**A bizottság javasolja a képviselő-testületnek, hogy felhatalmazza a Polgármestert a szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a 4439/2 hrsz-ú ingatlant érintő bérleti szerződés módosítására. (képviselő-testületi ülés 16. napirend)***

Harsányi István: van-e kiegészítés? -nincs.

Elhangzott korábbi üléseken, hogy ezt az ingatlant ingyenesen bérli a bérlő, mert karbantartja ezt a területet.

Czeglédi Gyula: a terület nagysága volt itt kérdés.

Szabóné Szabó Mária: 1,3 hektár a teljes terület, ebből levonásra kerülnek a jelenleg közterületként használt ingatlanrészek, illetve az árok.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**24/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének, hogy a Hajdúszoboszló, Határ utca mellett található 4439/2 hrsz-ú ingatlannak az ingatlanon elhelyezkedő vízelvezető ároktól keleti oldalán található területre vonatkozó bérleti szerződés időtartamát 5 évre módosítsa, azzal a feltétellel, hogy amennyiben Hajdúszoboszló Város Önkormányzata az ingatlant más célra kívánja hasznosítani, úgy 90 napos felmondási határidővel a bérleti szerződést megszünteti.**

**A bizottság javasolja a képviselő-testületnek, hogy felhatalmazza a Polgármestert a szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Sóvágó zug 18. szám alatti ingatlan árverésen történő értékesítésére. (képviselő-testületi ülés 17. napirend)***

Lőrincz László: ez az ingatlan több alkalommal meg lett hirdetve, úgy néz ki, van rá érdeklődő. A vagyonrendeletünk szerint csak árverésen lehet ezeket az ingatlanokat értékesíteni. Készítettünk szakértői véleményt, melyben az ingatlan forgalmi értéke a határozati javaslatban szereplő áron van meghatározva, - nyilvánvaló, hogy árverésen – ez az induló ára az ingatlannak.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**25/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének, hogy hozzájárulását adja a Hajdúszoboszló, Sóvágó zug 18. szám alatti beépítetlen terület megnevezésű ingatlan bruttó 4.290.000 Ft összegű kikiáltási alapáron, árverésen történő értékesítésre.**

**A bizottság javasolja a képviselő-testületnek, hogy eredményes árverés esetén felhatalmazza a Polgármestert az adásvételi szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Gábor Áron utcán lévő 2496/5 hrsz-ú ingatlan megvásárlására. (képviselő-testületi ülés 18. napirend)***

Lőrincz László: régóta napirenden van ennek az ingatlannak a megvásárlása tekintettel arra, hogy a mellette lévő három ingatlan is önkormányzati tulajdonban van, illetve a mögötte lévő nagy terület is. Ezt jelenleg bérlik az önkormányzattól, illetve a megvásárlandó ingatlant is bérlik a jelenlegi tulajdonostól. Mindenképp indokolt az ingatlan megvásárlása, mert ez egy olyan befektetési terület lehet az önkormányzat részére, amit mindenképp célszerű egyben kezelni. Nem olcsó a vételár, de ilyen áron is javasoljuk az ingatlan megvételét, erre a költségvetésben terveztünk pénzt, tehát a forrás rendelkezésre áll.

Harsányi István: tegnapi bizottság ülésen felmerült kérdésként a terület nagysága, 850 m2  ez a terület. Van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**26/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének, hogy hozzájárulását adja a Hajdúszoboszló, Gábor Áron utcán található 2496/5 hrsz-ú, beépítetlent terület megnevezésű ingatlan bruttó 32.500.000 Ft összegű vételáron történő megvásárlásához.**

**A bizottság javasolja a képviselő-testületnek, hogy felhatalmazza a Polgármestert az adásvételi szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Szép E. u. 16. szám alatti ún. Zenepavilont érintő bérleti szerződés meghosszabbítására. (képviselő-testületi ülés 19. napirend)***

Lőrincz László: van két ökölvívó egyesület, akik sikeresen megállapodtak abban, hogy milyen formában fogják használni ezt az edzésre alkalmas zenepavilonnak nevezett létesítményt, illetve még egy létesítményt, amit irodának, öltözőnek használnak. A megállapodást úgy kötjük meg, hogy a szerződésben benne lesz a felmondási idő, mert ha a képviselő-testület úgy dönt, hogy ezt az ingatlant más célra kívánja használni, akkor meg legyen a lehetőség arra, hogy rövid felmondási idővel ezt meg tudjuk tenni.

Harsányi István: van-e kérdés, vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**27/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének a Hajdúszoboszló, Szép E. u. 16. szám alatti ún. Zenepavilonra vonatkozóan a Hajdúszoboszló Papp László Bokszakadémiával megkötött bérleti szerződés 1 évvel történő meghosszabbítását.**

**A Hajdúszoboszló Papp László Bokszakadémia és a Hajdúszoboszlói Sportegyesület az Ökölvívó Csarnokot és öltözőhelyiségeket a két egyesület közötti megállapodás alapján kialakult edzésprogram szerint használják.**

**A bizottság javasolja a képviselő-testületnek, hogy felhatalmazza a Polgármestert a szerződés aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a Hajdúszoboszló, Hermann O. u. 2. szám alatti ingatlan adásvételi előszerződésének meghosszabbításáról.***

Lőrincz László: kiegészítésem nincs, csak annyit szeretnék elmondani, hogy a határozati javaslatban a mi javaslatunk a nem, tehát aki elfogadja a határozati javaslatot, az arra szavaz, hogy ne legyen meghosszabbítva az opciós jog.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**28/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, mint a Hajdúszoboszlói Városgazdálkodási Nonprofit Zrt. tulajdonosi jog gyakorlójának, hogy ne támogassa a Hajdúszoboszló, Hermann O. u. 2. szám alatti 3266/1 hrsz-ú ingatlanra létrejött adásvételi előszerződés hatályának meghosszabbítását.**

Felelős: bizottsági elnök

Határidő: 2020. február 20.

1. **napirend**

***Előterjesztés a Surányi János u. 7. szám alatti ingatlan tulajdonjog rendezésére. (képviselő-testületi ülés 21. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**29/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja elfogadásra Hajdúszoboszló Város Önkormányzata Képviselő-testületének a Hajdúszoboszló, Surányi János utcán található 43/4 hrsz-ú, beépítetlen terület megnevezésű ingatlan tulajdonjog rendezése érdekében hozzájárulását adja ahhoz, hogy az ingatlan tulajdonjoga 151/372-ed tulajdoni hányad arányban Dede Mihály részére, valamint 176/372-ed tulajdoni hányad alapján Ónadi Róbert részére tulajdonjog rendezés jogcímen a Körzeti Földhivatal ingatlan-nyilvántartásában bejegyzésre kerüljön.**

**A bizottság javasolja a képviselő-testületnek, hogy felhatalmazza a Polgármestert a szükséges okirat aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés közterületek felújításáról. (képviselő-testületi ülés 22. napirend)***

Szilágyiné Pál Gyöngyi: ülés előtt kiosztásra került az előterjesztéshez egy módosított melléklet, mely plusz két sort tartalmaz:

* Bárány utca csapadékvíz elvezetés munkálatainak elvégzésére 1.500.000 Ft,
* Csepűskertben közvilágítás bővítés tervezése 500.000 Ft értékben.

Így a közterületek felújítása keret becsült összege: 239.940.000 Ft-ra, járdafelújítás, közbeszerzés, műszaki ellenőrzés és felmérés becsült összege 80.060.000 Ft-ra változik az eredetihez képest.

Harsányi István: a tegnapi bizottsági ülésen elhangzott, hogy nemcsak járdafelújításra, hanem ahogy a táblázat is mutatja közbeszerzés, műszaki ellenőrzés és felmérési feladatokra is ez a keret nyújt fedezetet. Korábbi éveknek megfelelően a körzeti képviselők leadják a felújítási igényeiket, az iroda is benyújtja, amit hozzájuk eljuttatnak a lakosok, illetve aki a felméréssel meg van bízva ő is benyújtja a szükséges járdafelújítási igényt, és majd a szakbizottságok döntenek erről.

Van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**30/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy a 2020. évi városi költségvetésben a közterületek felújítása pénzügyi keret terhére támogassa az előterjesztés kiegészített 1. sz. mellékletében foglalt munkálatok elvégzését.**

**A bizottság javasolja a képviselő-testületnek, hogy utasítsa a Jegyzőt a megvalósításhoz szükséges intézkedések megtételére és adjon felhatalmazást a polgármesternek a szerződések aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a 2020. évi intézmény-felújítási keret felhasználásáról. (képviselő-testületi ülés 23. napirend)***

Szilágyiné Pál Gyöngyi: a Városfejlesztési és Műszaki Bizottság ülésén javaslat érkezett – és támogatta is a bizottság - az előterjesztés határozati javaslatához az intézmények helyszíni bejárására delegáltak személyére.

Javasolt delegált személyek: Mester József képviselő, Dr. Kovács Gergely alpolgármester, Bagosi Benjamin, Harsányi István képviselő, Kiss Andrea városfejlesztési ügyintéző, Szilágyiné Pál Gyöngyi városfejlesztési irodavezető-helyettes, a kiválasztott műszaki ellenőr.

Ez nem zárja ki azt, hogy további érdeklődő személyek csatlakozzanak hozzánk. A végleges létszámra lenne szükség ahhoz, hogy tudjuk szervezni az autót a bejáráshoz. Az elmúlt időszakban az intézmények helyszíni bejárása két teljes napot vett igénybe.

Harsányi István: nagyon sok igény érkezett be, a 120 millió forintos keretből mindet biztosan nem tudjuk megvalósítani, ezért kellenek olyan szakemberek a bizottságba, akik meg tudják állapítani, hogy mi a fontos, milyen költségekkel kell számolni és bízunk benne, hogy rövidesen egy jó döntés születik a felújításra. A csapatunknak az az elve, hogy minden évben egy intézményt újítsunk fel teljesen, de látjuk, hogy ez a pénz nem lesz elegendő, hogy egy intézmény megújuljon teljesen. Valószínű a következő években még több pénzt kell erre a feladatra fordítani, ha ezt a célt meg akarjuk valósítani.

Czeglédi Gyula: arra kérem az elnök urat és a hivatal szakembereit, hogy nagyon fontos a balesetveszélyes állapotok megszüntetése, amelyekkel már az utóbbi napokban is találkoztunk, elsősorban az elektromos hálózat és azoknak a bekapcsolódási részei, az elosztótáblák. Látszik, hogy ezen a területen nagyon sok probléma mutatkozik, elsősorban ilyen típusú problémákra kellen koncentrálni, hogy a munkátok végeztével elmondhassuk, az életveszélyes, balesetveszélyes szituációkat elhárítottuk. Úgy gondolom ezek a legfontosabbak, a többi felújítási igényt priorizálni, mérlegelni kell, hogy melyiket érdemes és célszerű előrébb hozni, és ha marad pénz azt valahova koncentrálni, de azt gondolom, hogy az év második felében lesz még lehetőségünk erről újra beszélni, ha látjuk a források illetve a tartalékok felhasználást.

Harsányi István: mindenképp szükséges képeznünk egy 10 millió forintos tartalékot, hiszen az év folyamán bármikor előfordulhat rendkívüli, akár balesetveszélyes helyzet, ami azonnali megoldást igényel. Van-e kérdés? vélemény? – amennyiben nincs kérem szavazzunk. Aki az elhangzottakkal egyetért, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**31/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a 2020. évi intézmény-felújítási keret felhasználásáról előterjesztést és határozati javaslatot az alábbiak szerint:**

**1./ Hajdúszoboszló Város Önkormányzatának Képviselő-testülete az intézmény-felújítási munkálatok előkészítése során az intézmények helyszíni bejárására - a felújítási igények megismerése céljából - az alábbi személyeket delegálja:**

* **Mester József képviselő,**
* **Dr. Kovács Gergely alpolgármester,**
* **Bagosi Benjamin,**
* **Harsányi István képviselő,**
* **Kiss Andrea városfejlesztési ügyintéző,**
* **Szilágyiné Pál Gyöngyi városfejlesztési irodavezető-helyettes,**
* **a kiválasztott műszaki ellenőr**

**2./ Hajdúszoboszló Város Önkormányzatának Képviselő-testülete bruttó 10 M Ft összegű tartalékot különít el a nem várt – vis maior - egyéb kiadásokra.**

**Utasítja a Jegyzőt az intézmények felújítására elkülönített keret felhasználása érdekében a szükséges intézkedések megtételére.**

Felelős: bizottsági elnök

Határidő: 2020. február 20.

1. **napirend**

***Előterjesztés közvilágítás bővítésével kapcsolatban. (képviselő-testületi ülés 24. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**32/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a közvilágítás bővítésével kapcsolatban előterjesztést és határozati javaslatot az alábbiak szerint:**

**1/ játszóterek megvilágítása:**

* **Szilfákalja u. 20. szám alatti játszótér 2 db lámpatest**
* **Szilfákalja u. 16. szám alatti játszótér 2 db lámpatest**
* **Szilfákalja u. 37. szám alatti játszótér 2 db lámpatest**
* **Rákóczi u. játszótér 4 db lámpatest**
* **Streetball pálya mellett 2 db lámpatest**

**2/ közutak, járda megvilágítása:**

1. **Keleti u. - Bercsényi u. kereszteződés után 3 db lámpatest**
2. **Törökdomb u. – Bajcsy-Zs. u. kereszteződés 2 db lámpatest**
3. **Gólya zug 1 db lámpatest**
4. **Bocskai zug 1 db lámpatest**
5. **Major u. 17-19. járda mellé 2 db lámpatest**

**A képviselő-testület felkéri a Jegyzőt, a megvalósítás érdekében szükséges intézkedések megtételére, felhatalmazza a Polgármestert a kapcsolódó szerződések aláírására.**

Felelős: bizottsági elnök

Határidő: 2020. február 20.

1. **napirend**

***Előterjesztés a környezetvédelmi program 2020. évi intézkedési tervének elfogadására. (képviselő-testületi ülés 25. napirend)***

Szilágyiné Pál Gyöngyi: egy apró módosítási javaslatom lenne magában az intézkedési tervben

az utolsó mondatban a „forráshiány miatt” kifejezés helyett az „elsősorban” kifejezés kerül:

Hajdúszoboszló Város Önkormányzatának Képviselő-testülete a Környezetvédelmi Programban szereplő további feladatokat elsősorban pályázatok útján kívánja megvalósítani, utasítja a Jegyzőt a további pályázati lehetőségek figyelésére.

Harsányi István: van-e kérdés? vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**33/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja és javasolja elfogadásra Hajdúszoboszló Város Önkormányzata Képviselő-testületének a környezetvédelmi program 2020. évi intézkedési tervének elfogadására előterjesztést és a határozati javaslatot azzal a módosítással, hogy az utolsó mondatban a „forráshiány miatt” kifejezés az „elsősorban” kifejezésre változik.**

Felelős: bizottsági elnök

Határidő: 2020. február 20.

1. **napirend**

***Előterjesztés társasházak energetikai felújításhoz igényelt önkormányzati támogatással kapcsolatosan. (képviselő-testületi ülés 26. napirend)***

Szilágyiné Pál Gyöngyi: korábbi bizottsági ülésen az fogalmazódott meg, hogy az önkormányzat támogatni kívánja ezeket a kezdeményezéseket, viszont ezt szabályozni szükséges. Konkrétumként elhangzott a műszaki indokoltság vizsgálása, igazolása (energiatanúsítvány), egyenlő súllyal legyen figyelembe véve az energetikai szempont és a városképi szempont, keretösszeg – a teljes beruházási érték vagy az energetikai és városképi beruházási érték 10%-a, de maximum 5.000.000 Ft, a támogatás igénylése pályázat útján történik.

20 millió forint körüli nagyságrendben hangzott el javaslat arra vonatkozóan, hogy ebben az évben erre a célra körülbelül ennyit a költségvetés elbír. Mindenképp szabályzat vagy helyi rendelet formájában szabályozni kell. Nem egyedi kérelem és elbírálás alapján történne, hanem mindenképp pályázatot kell majd benyújtani ezeknek a társasházaknak. Az elbírálás szempontjait, részleteit ki kell dolgozni, mi erre az április 30-ai határidőt szabtuk, mivel ez egy többszereplős történet lesz.

Harsányi István: a pályázati kiírásban szerepeltetni kell, hogy legyen felülvizsgálati eredmény, illetve, hogy hány %-át akarjuk adni a támogatásnak. Ez általában 10% volt, összegben 4-6 millió forintig, ha 20 millió forint a keretünk, akkor 4-5 társasházat tudunk támogatni ebben az évben. Ez a 20 millió forint nincs külön soron tervezve, így a tartalékkeret terhére tudjuk elkülöníteni.

Czeglédi Gyula: a városfejlesztési bizottsági ülésen elhangzottak azok a szempontok, amit irodavezető-helyettes asszony és elnök úr elmondott, a keretösszeg, a mérték meghatározás a maximum 10 %, de az 5 millió forintot ne haladja meg. Azt gondolom kiindulási alapnak ezek már most megfogalmazhatók, hogy haladjunk vele. Akár területi határolás is lehet szempont, hogy mely társasházakat támogassuk első körben, amelyek a legrégebbi építésűek pl. a Szilfákalja jobb oldala. Mindenképp támogatni kell ezeket a kérelmeket, hiszen ez több szempontból is érdeke az önkormányzatnak.

Harsányi István: úgy gondolom azt nem kellene lekorlátozni van-e önerő vagy nincs, segítsük ahhoz őket, hogy a 10 % akár önerőként is elég legyen, hogy pályázhassanak állami pénzeket a társasházak energetikai felújítására.

Mester József: szempontként hangzott el a szakbizottsági ülésen az épületek kora és állapota is, tehát nem egy 10 éve épült társasházat fogunk elsődlegesen támogatni.

Van-e kérdés? vélemény? – amennyiben nincs kérem szavazzunk. Aki az előterjesztést az elhangzott javaslatokkal támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**34/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy elviekben támogassa, hogy a Társasházak energetikai/egyéb homlokzatot érintő, városképi szempontból meghatározó felújításai önkormányzati támogatáshoz jussanak.**

**A támogatás odaítélésének keretszempontjait az alábbiakban határozza meg:**

* **konkrét megjelölés házszám szerint,**
* **műszaki indokoltság vizsgálása, igazolása (energiatanúsítvány)**
* **egyenlő súllyal legyen figyelembe véve az energetikai szempont és a városképi szempont,**
* **keretösszeg – a teljes beruházási érték vagy az energetikai és városképi beruházási érték? 10%-a, de maximum 5.000.000 Ft,**
* **területi lehatárolás – első körben a Szilfákalja páratlan oldal 7-43. sz-ig, Hősök tere 5-6. és 19., Hőforrás utca 2. kapjon lehetőséget,**
* **a támogatás igénylése pályázat útján történik**
* **önerőre is igényelhető legyen a támogatás**

**A bizottság javasolja a képviselő-testületnek, hogy utasítsa a Jegyzőt, a megadott szempontok alapján dolgozza ki a támogatás odaítélésének/elnyerésének feltételeit a kapcsolódó egyéb dokumentumokkal és terjessze a Képviselő-testület elé döntés végett.**

Felelős: bizottsági elnök

Határidő: 2020. február 20.

1. **napirend**

***Előterjesztés a Szent István park 2020. évi hasznosításával kapcsolatosan. (képviselő-testületi ülés 27. napirend)***

Szilágyiné Pál Gyöngyi: a délelőtti helyszíni bejáráson történt egyezetetés alapján a hivatal módosító javaslatot nem tesz. További pavilonok beszerzése még képlékeny, lehet célszerűbb bérelni, ha nem találunk olyan típusú és színvonalú pavilont, ami gyorsan beszerezhető és akár véglegesnek is tekinthető.

A helyszíni bejárás során a Dottó és bringó hintó elhelyezésére a legalkalmasabb helyszínnek a Debreceni útfél-Sport utca-Fürdő utca által határolt terület mutatkozik. A megállók idei használatbavétele esetén a Dottó megállóhely kialakítása nehézségekbe ütközik, hiszen az építési engedély köteles, mely ráadásul nem kezelhető külön a Sport utca rekonstrukciós tervével. Felmerült lehetőségként ebben az évben ideiglenes jelleggel a Mátyás Király sétány elején néhány parkolóhely megszüntetésével a Dottó megállóhely kialakítása. Akár járható is lehet, viszont reményeink szerint a Mátyás Király sétány rekonstrukcióhoz kapcsolódó közműépítések a tavasz folyamán megkezdődnek, így felmerült egy másik helyszín is alternatívaként, a Gábor Áron utcán, a Hotel Atlantis előtti párhuzamos parkolóban. A Dottó üzemeltetője egy új alternatív javaslatot küldött az irodának, hogy jelenlegi helyével párhuzamosan eltolva a zöldterület irányába van-e lehetőség megállóhelyet kialakítani. A rendelkezésünkre bocsátott tanulmányterv alapján úgy tűnik, hogy fakivágás nélkül elképzelhető, hogy elfér a megálló kialakítása. Ez viszont azt jelenti, hogy a meglévő járda sokkal közelebb kerül a Járja Hotel épületéhez, kisebb lesz a zöld terület. Ez még közterület, magánterületet nem érint. A kérdés, hogy a testület egyetért-e azzal, hogy maradjon a Fürdő utcán ilyen megoldással a Dottó megállóhely, vagy inkább a Sport utcát részesíti előnyben.

Mester József: a délelőtti bejárás után a bringó hintó üzemeltetője is felvetett egy újabb helyszínt, a buszpályaudvarnak háttal, a meglévő két pavilon közül a baloldali pavilon mögötti részen lehetne-e a bringó hintót elhelyezni.

Czeglédi Gyula: ez azért inkorrekt, mert a bejárás során minden variációt megnéztünk és mást nem mondott a bringó hintó üzemeltetője csak, hogy neki 13 parkoló helyre lenne szüksége. És most azt mondja, - miután a szakember eljött – hogy benn a parkban szeretne lehetőséget az üzemeltetésre, nem gondolom, hogy ezt fel kellene vállalnunk. A Dottó megállóhely most nem szerepel a határozati javaslatban.

Harsányi István: Van-e kérdés? hozzászólás, vélemény? – amennyiben nincs kérem szavazzunk. Aki az előterjesztést támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**35/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy támogassa a Szent István Park előterjesztésben foglaltak alapján történő 2020. évi hasznosítását.**

**A kialakításhoz szükséges forrást az előterjesztésben foglaltak alapján, az alábbi feladtok elvégzésére biztosítson forrást a 2020. évi városi költségvetés általános tartalék kerete terhére:**

* **ideiglenes árusítóhelyek kialakítása új pavilonok beszerzése vagy bérlése nélkül: 15 M Ft**
* **gasztro tér burkolat, közműgerinccsatlakozások kiépítése: 12 M Ft**
* **előterjesztés 1/ pont alatti, legalább 2 vendégteres WC beszerzés és telepítés:**

**15 M Ft**

* **bringó hintó burkolatépítés: 1,6 M Ft**

**A bizottság javasolja a képviselő-testületnek, hogy felhatalmazza a Beszerzési Munkacsoportot pályázati eljárás lebonyolítására a Szabadtéri Színpad melletti terület 2020. évben gasztro térként történő hasznosítására vonatkozóan.**

**A bizottság javasolja a képviselő-testületnek, hogy ülésein kérjen tájékoztatást az aktuálisan megtett intézkedésekről.**

Felelős: bizottsági elnök

Határidő: 2020. február 20.

1. **napirend**

***Előterjesztés 123/2019. (VII. 04.) Kt. határozat kiegészítésére***

***(képviselő-testületi ülés napirend)***

Lőrincz László: tegnapi napon érkezett meg a NIF állásfoglalása, ezért nem került kiküldésre az anyag, - csak most kiosztásra - mivel hamarabb nem tudtuk elkészíteni az előterjesztést. Korábban a képviselő-testület tárgyalt egy 3 alternatívás megoldást a csapadékvíz csatornának a kiváltására. Plusz egy megoldási javaslat került az előterjesztésbe kiegészítésként, a két javaslat közül bármelyik elfogadható. Az is, hogy önkormányzati területre kerüljön a csatorna, ami korábbi testületi döntésnek megfelelő, illetve most kiegészül azzal, hogyha a NIF meg tud egyezni az ingatlan tulajdonosával, akkor önkormányzati terület érintése nélkül, a vasútvonallal párhuzamosan megépülhet ez a csapadékvíz elvezető csatorna.

Harsányi István: van-e kérdés? vélemény? – amennyiben nincs kérem szavazzunk. Aki a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 4 igen szavazattal (Harsányi István, Mester József, Nagy Attila, Tóth Márta) ellenszavazat és tartózkodás nélkül elfogadta a határozati javaslatot (a döntéshozatalban 4 fő vett részt) és - az előterjesztésben foglaltak alapján - a következő határozatot hozta:

**36/2020. (II. 19.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az előterjesztést és javasolja Hajdúszoboszló Város Önkormányzata Képviselő-testületének, hogy a 123/2019. (VII.04.) Kt. határozatát egészítse ki az alábbiakkal:**

**Hajdúszoboszló Város Önkormányzatának Képviselő-testülete hozzájárulását adja, hogy a Püspökladány – Ebes vasúti vonalszakasz vasúti pálya és biztosítóberendezés korszerűsítési munkái tárgyú projektet érintő Hajdúszoboszló állomás vízrendezési munkálatainak elvégzéséhez oly módon, hogy a K2-0-0 jelű csatorna nyomvonala a vasúttal párhuzamosan, jelentős részben állami területen kerüljön kialakításra, abban az esetben, ha a kialakítással érintett kisajátítandó ingatlan tulajdonosa rálépési engedélyt ad a beruházónak arra vonatkozóan, hogy a kisajátítás jogerőre emelkedését megelőzően megkezdheti a kivitelezési munkálatokat.**

**Amennyiben a kisajátítandó ingatlan tulajdonosa nem ad rálépési engedélyt a NIF részére, úgy a 123/2019.(VII.04.) Kt. határozatban foglalt döntés marad érvényben.**

Felelős: bizottsági elnök

Határidő: 2020. február 20.

Harsányi István: van-e valakinek bejelentenivalója, kérdése? - amennyiben nincs köszönöm az aktív részvételt, további szép napot kívánok!

A Pénzügyi és Gazdasági Bizottság elnöke 1516 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2020. február 20-ai üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***